Kickbokser (28) døde etter kollaps i VM-kamp
Wessels gikk en lettkontakt-kamp, hvor det ikke er lov med knockout. Mot slutten av siste runde falt 28-åringen sammen. - Han ble båret ut av ringen av medisinsk personell og kjørt rett til sykehuset, sier Espen Lund, fungerende president i Det internasjonale kickbokseforbundet (WAKO), til VG. Forbundet har selv gått ut med en uttalelse på sine nettsider. Lund sier at dødsårsaken fortsatt er ukjent, men at omstendighetene rundt kampen skal granskes. - Ut fra bildene jeg har sett har det ikke vært mer enn lettkontakt. Vi undersøker alle faktiske forhold for å finne årsaken, sier han.Den norske landslagstreneren, Daimi Akin, forklarer til VG at stevnet ble stoppet i en halv time etter Wessels kollaps.Norge tok fire VM-gull, to sølv og fire bronsemedaljer under mesterskapet i Belek i Tyrkia. Marielle Vermedal Hansen sikret et norsk gull i fullkontakt. - Dette er selvfølgelig kjempetrist. Situasjoner hvor utøvere må bli fraktet til sykehus kan oppstå i kampsport, særlig etter knockout. Dette skjedde i en kamp hvor knockout ikke er tillatt, så det kan være flere årsaker til kollapsen, sier hun til VG. Hun sier videre at risikoen ved kampsport er noe både hun og hennes konkurrenter tar alvorlig. Etter at bokseren Frida Wallberg kollapset, har sikkerheten blitt et større tema ifølge Hansen. - Det er klart vi tenker over risikoen. Det er naturlig når slike situasjoner oppstår og kommer frem i media. Vi utøvere blir bevisste på at vi må passe på helsen, sier hun.
Sør-Afrikanske Albertus Johannes Wessels kollapset under en kamp i mesterskapet i Tyrkia og døde på sykehuset.